CELEX: 32008D0595
Language: bg
Date: 2008-06-25 00:00:00
Title: 2008/595/ЕО: Решение на Комисията от 25 юни 2008 година за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели (нотифицирано под номер C(2008) 3019) (Текст от значение за ЕИП)

19.7.2008   
            
            
               BG
            
            
               Официален вестник на Европейския съюз
            
            
               L 192/60
            
         
      РЕШЕНИЕ НА КОМИСИЯТА
   
   от 25 юни 2008 година
   за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели
   (нотифицирано под номер C(2008) 3019)
   (текст от значение за ЕИП)
   (2008/595/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
   като има предвид, че:
   
               (1)
            
            
               С Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2) са определени условията, при които може да бъде предоставян достъп до поверителни данни, предавани на органа на Общността, както и правилата за сътрудничество между органа на Общността и националните органи с оглед улесняване на този достъп, така че да се даде възможност да бъдат извлечени статистически заключения за научни цели.
            
         
               (2)
            
            
               С Решение 2004/452/ЕО на Комисията (3) е съставен списък от органи, на чиито изследователи е разрешен достъп до поверителни данни за научни цели.
            
         
               (3)
            
            
               Дирекция Научни изследвания, проучвания, оценка и статистика (Direction de la recherche, des études, de l’évaluation et des statistiques — DREES), намираща се на общо подчинение на Министерство на труда, социалните въпроси и солидарността, Министерство на здравеопазването, младежта и спорта и Министерство на бюджета, публичните финанси и държавната администрация, Париж, Франция, следва да се разглежда като орган, отговарящ на установените изисквания и на това основание да бъде включен в списъка от агенции, организации и институции по член 3, параграф 1, буква д) от Регламент (ЕО) № 831/2002.
            
         
               (4)
            
            
               Мерките, предвидени в настоящото решение, са в съответствие със становището на Комитета по статистическата тайна,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2004/452/ЕО се заменя с текста, съдържащ се в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 25 юни 2008 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 52, 22.2.1997 г., стp. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 133, 18.5.2002 г., стp. 7. Регламент, последно изменен с Регламент (ЕО) № 606/2008 (ОВ L 166, 27.6.2008 г., стр. 16).
   
      (3)  ОВ L 156, 30.4.2004 г., стр. 1. Решение, последно изменено с Решение 2008/291/ЕО (ОВ L 98, 10.4.2008 г., стр. 11).
   
      ПРИЛОЖЕНИЕ
      
         
            „ПРИЛОЖЕНИЕ
            Организации, на чиито изследователи се разрешава достъп до поверителни данни за научни цели
            Европейска централна банка
            Централна банка на Испания
            Централна банка на Италия
            Университет Корнел (щат Ню Йорк, САЩ)
            Катедра по политология, Baruch College, New York City University (щат Ню Йорк, САЩ)
            Централна банка на Германия
            Отдел анализ на заетостта, Генерална дирекция „Трудова заетост, социални въпроси и равни възможности“ на Европейската комисия
            Университет в Тел Авив (Израел)
            Световна банка
            Център по здравеопазване и благополучие (Center of Health and Wellbeing - CHW) при Института по публични и международни отношения „Удроу Уилсън“ към Принстънския университ, Ню Джърси, САЩ
            Чикагски университет (UofC), Илинойс, САЩ
            Организация за икономическо сътрудничество и развитие (ОИСР)
            Отдел за изследвания на семейството и работната сила към Статистически институт на Канада, Отава, Онтарио, Канада
            Отдел „Иконометрия и статистическа подкрепа на борбата с измамите (ESAF)“ към Генерална дирекция Съвместен изследователски център на Европейската комисия
            Отдел за подкрепа на Европейското научноизследователско пространство (SERA) към Генерална дирекция Съвместен изследователски център на Европейската комисия
            Канадска изследователска катедра към Школата по социология на Аткинсоновия факултет за либерални и професионални изследвания към Университета в Йорк, Онтарио, Канада
            Илинойски университет в Чикаго (UIC), Чикаго, САЩ
            Rady School of Management към Калифорнийския университет, Сан Диего, САЩ
            Дирекция за научни изследвания, проучвания и статистика (Direction de l’animation de la recherche, des études et des statistiques — DARES) при Министерството на труда, социалните въпроси и солидарността, Париж, Франция
            Научноизследователска фондация към Нюйоркския държавен университет (RFSUNY), Олбъни, САЩ
            Финландски пенсионен център (Eläketurvakeskus – ETK), Финландия
            Дирекция „Научни изследвания, проучвания, оценка и статистика (Direction de la recherche, des études, de l’évaluation et des statistiques – DREES), на общо подчинение на Министерство на труда, социалните въпроси и солидарността, Министерство на здравеопазването, младежта и спорта и Министерство на бюджета, публичните финанси и държавната администрация, Париж, Франция““